  Туспуктэм: Руслан Нуриахметов Наталия Сильвестрова «Все для Победы» ӵектос улсын Россиысь лэсьтӥськонъя, жилищно-коммунальной возёсъя но дыкужымъя министерство Калык фронтэн ӵош «Умный город» акци радъя. Соя Донецк но Луганск Калык Элькунъёсын ожмаськисьёслы юрттэт бичало, Удмуртиын улӥсьёс но ужрадэ пыриськыны быгато. Со сярысь Ижкар администрацилэн пресс-службаез ивортӥз. Акци куинь ӧръя ортчоз: Квадракоптеръёс, тепловизоръёс, герӟаськон арбериос, бронежилетъёс, утись шлемъёс, генераторъёс, компьютер техника, нимаз тактической аптечкаос, небыт носилкаос, кӧлон мешокъёс, рукзакъёс, шунскон арбериос, дӥськут, адсконтэм карись сетьёс басьтыны коньдон люкан; Россилэн выль улосвылъёсызлы «Умный город» ӵектосъёсты улонэ пычатонлы кулэ тӥрлык сётон; Ожгарчиослы юрттэт кылъёсын гожтэтъёсты люкан. Акци 22-тӥ инвожоозь кыстӥсько Мылкыд карисьёс ожмаськисьёслы кулэ арбериосты Калык фронтлэн улосвыл ёзэтаз (Ижкар, Красногеройской урам, 18) вайыны быгато. Коньдон улосвыл счётэ QR-кодъя келяны луэ. Юанъёсъя 65-50-07 телефон номеръя вазиськоно. Акци сярысь пыр-почгес тодыны чӧлсконпусъя луэ. Тодэ вайытом,  Удмуртиын улӥсьёснымысьтыз ожгар ужрад мынон интые посылкаосты почта пыр дунтэк келяны быгато. Ижкарын «Защитники Отечества» кун фондлэсь ёзэтсэ усьтӥзы. Вотсалом, «Автопоезд» огъяросси акци улсын Калык фронтлэн Удмуртиысь ёзэтэз элькунысьтымы ожгарчиослы УАЗ «Патриот» машина ыстӥз. Луганск Калык Элькунысь Лугутинской ёросэ Удмуртиысь кык школа автобус келязы. Тегъёс: нимысьтызужрад юрттэт Удмуртия Россия  